Gavumenti yaatwarwa omu kooti ahabw’endagano eiyatireho omukono na kampuni ya Uganda Vinci Coffee Company Limited.
Omu mushango ogwatwarwa omu kooti enkuru eya Civil Divisions omuri Kampala eriizooba, ba purida babiri, Henry Byansi na Micheal Aboneka nibagira ngu endagano y’omwani ery’ahagati ya gavumenti na kampuni ya Uganda Vinci Coffee Company Limited eruho omu buhenda biragiro kandi nibenda ngu eshwijumwe.
Byansi naagira ngu kikaba kigwerire kimwe, gavumenti kubura kwebuuza ahari solicitor General, minisiture y’eby’obuhingi, ekitongore ky’eby’omutindo gw’omwani ekya Uganda Coffee Development Authority (UCDA) n’ebindi bitongore ebirikukwatwaho, etakatiire mukono aha ndagano egi.
Ba purida aba nibaagira ngu gavumenti okwihaho emishoro yoona aha kampuni egi ey’omwani nikihenda ebiragiro.
Aba nibenda ngu kooti erangirire kw’endagano egi etahikire.
lug_Latn lug_Latn run_Latn lug_Latn sag_Latn